open-index/open-wikipedia-markdown huggingface dataset:
Δούκισσα του Κεντ

Η **Δούκισσα του Κεντ** είναι ο κύριος τίτλος ευγένειας που κατέχει η σύζυγος του Δούκα του Κεντ. Υπήρξαν τέσσερις Δούκισσες του Κεντ από τη δημιουργία του τίτλου. 

Μέχρι πρόσφατα (4 Σεπτεμβρίου 2025) δούκισσα ήταν η Αικατερίνη, σύζυγος του πρίγκιπα Εδουάρδου, ο οποίος κληρονόμησε το δουκάτο στις 25 Αυγούστου 1942 μετά το θάνατο του πατέρα του πρίγκιπα Γεωργίου, γιος του Γεωργίου Ε΄.

## Κόμισσες & Δούκισσες του Κεντ
### Μαρκησίες & Δούκισσες του Κεντ
:επίσης: *Κόμισσα του Χάρολντ, Υποκόμισσα Γκόντεριχ, Βαρώνη Λούκας του Κρούντγουελ.*
*Τζεμάϊμα Κρου (1710–1728)
*Σοφία Μπέντινκ (1729–1740)

### Δούκισσα του Κεντ και του Στράθερν
:επίσης: *Κόμισσα του Δουβλίνου*
* Βικτωρία της Σαξονίας-Κοβούργου-Ζάαλφελντ (1818–1820)

### Δούκισσα του Κεντ
:επίσης: *Δούκισσα του Εδιμβούργου, Κόμισσα του Όλστερ*
* Μαρία Αλεξάνδροβνα της Ρωσίας (1874–1900)

### Δούκισσες του Κεντ
:επίσης: *Κόμισσα του Αγίου Ανδρέα, Βαρώνη Ντάουνπατρικ*
* Μαρίνα της Ελλάδας και της Δανίας (1934–1942)
* Αικατερίνη Γουόρσλεϊ (1961–2025)

## Παραπομπές

Κατηγορία:Αγγλίδες δούκισσες
Κατηγορία:Βρετανίδες δούκισσες
Κατηγορία:Μοναρχία του Ηνωμένου Βασιλείου
Κατηγορία:Βρετανικοί βασιλικοί τίτλοι
Μοάλα (νησί)

Το **Μοάλα** είναι ένα ηφαιστειογενές νησί του αρχιπελάγους Μοάλα, το οποίο αποτελεί τμήμα του αρχιπελάγους Λάου των Φίτζι. Έχει έκταση 65 τετραγωνικά χιλιόμετρα, καθιστώντας το το ένατο μεγαλύτερο νησί των Φίτζι και το μεγαλύτερο νησί του αρχιπελάγους Λάου. Το νησί έχει μήκος 13 χλμ. και πλάτος έως 11 χλμ. Το υψηλότερο σημείο στο νησί, με υψόμετρο 468 μέτρα, ονομάζεται Ντελαϊμοάλα, έχει πλούσια βλάστηση και αποτελείται από πυκνό δάσος. Ο πληθυσμός του νησιού είναι περίπου 3000 κάτοικοι οι οποίοι ζουν σε οκτώ χωριά. Το κυριότερο χωριό είναι το Ναρόι, του οποίου ο πληθυσμός είναι πάνω από 500 κάτοικοι. Οι οικονομικές δραστηριότητες περιλαμβάνουν την καλλιέργεια καρύδας, την παραγωγή κακάο, την αλιεία και την παραγωγή γιακόνα (κάβα).

## Παραπομπές


Κατηγορία:Νησιά των Φίτζι
Δούκας του Γκριμάλντι

Ο **Δούκας του Γκριμάλντι** (ισπανικά: *Duque de Grimaldi*) είναι ένας κληρονομικός τίτλος στων Ευγενών της Ισπανίας, συνοδευόμενος από τον τίτλο του Άρχοντα, που παραχωρήθηκε το 1777 από τονΚάρολο Γ´ στον Πάμπλο Χερόνιμο δε Γκριμάλντι, ο οποίος ήταν πρωθυπουργός της Ισπανίας ως υφυπουργός και μέλος του Οίκου των Γκριμάλντι, της πριγκιπικής οικογένειας του Μονακό.

Όταν πέθανε ο δεύτερος δούκας, ο τίτλος έμεινε κενός για σχεδόν έναν αιώνα, έως ότου ο Αλφόνσο ΙΓ΄ τον αποκατέστησε εκ μέρους της Μαρία δελ Ροσάριο Πατίνιο ι Λοσάδα, η οποία ήταν άμεσος απόγονος του τελευταίου δούκα, και έγινε η 3η Δούκισσα του Γκριμάλντι το 1927.

## Δούκες του Γκριμάλντι (1777)
*Πάμπλο Χερόνιμο δε Γκριμάλντι ι Παλαβιτσίνι, 1ος Δούκας του Γκριμάλντι (1772-1789)
*Φρανθίσκο Μαρία δε Γκριμάλντι ι Εσπίνολα, 2ος Δούκας του Γκριμάλντι (1789-?)

## Δούκες του Γκριμάλντι (1927)
*Μαρία δελ Ροσάριο Πατίνιο ι Λοσάδα, 3η Δούκισσα του Γκριμάλντι (1927-1942)
*Χοσέ Χοακίν Μάρκεθ ι Πατίνιο, 4ος Δούκας του Γκριμάλντι (1944-1973)
*Χοσέ Χοακίν Μάρκεθ ι Ουλόα, 5ος Δούκας του Γκριμάλντι (1973-1999)
*Χοσέ Χοακίν Μάρκεθ ι Πρίες, 6ος Δούκας του Γκριμάλντι (2000-σήμερα)

## Παραπομπές


Κατηγορία:Κατάλογοι δουκών
Δούκισσα της Κορνουάλης

Η **Δούκισσα της Κορνουάλης** (Αγγλικά: *Duchess of Cornwall*, Κορνουαλικά: *Gwraig Duketh Kernow*) είναι ένας τίτλος ευγενείας που κατέχει η σύζυγος του δούκα της Κορνουάλης. Το Δουκάτο της Κορνουάλης είναι ένας μη κληρονομικός τίτλος γενεαλογίας που κατέχει ο μεγαλύτερος γιος και κληρονόμος του βρετανού μονάρχη. 

Η σημερινή δούκισσα είναι η Κάθριν, σύζυγος του Πρίγκιπα Γουλιέλμου, Δούκα της Κορνουάλης.

## Ιστορία
Οι μόνες γυναίκες που είναι γνωστές ως δούκισσες της Κορνουάλης είναι η Μαίρη του Τεκ, η οποία χρησιμοποίησε τον τίτλο από τον Ιανουάριο έως τον Νοέμβριο του 1901, και η Καμίλα Πάρκερ Μπόουλς, η οποία έλαβε τίτλο μετά τον γάμο της με τον πρίγκιπα Κάρολο το 2005. Η τελευταία δεν χρησιμοποιεί τον τίτλο της πριγκίπισσας της Ουαλίας επειδή εξακολουθεί να συνδέεται με την πρώτη σύζυγο του Καρόλου, Νταϊάνα, η οποία πέθανε το 1997.

## Δούκισσες της Κορνουάλης
*Ιωάννα του Κεντ (1361–1376)
*Άννα Νέβιλ (1470–1471)
*Αικατερίνη της Αραγονίας (1501–1502)
*Καρολίνα του Βρανδεμβούργου-Άνσμπαχ (1714–1727)
*Αυγούστα της Σαξονίας-Γόθας-Αλτεμβούργου (1736–1751)
*Καρολίνα του Μπράουνσβαϊγκ (1795–1820)
*Αλεξάνδρα της Δανίας (1863–1901)
*Μαίρη του Τεκ (1901–1910)
*Νταϊάνα Σπένσερ (1981–1996)
*Καμίλα Πάρκερ Μπόουλς (2005-2022)
*Αικατερίνη Μίντλετον (2022-σήμερα)

## Παραπομπές

Κατηγορία:Μοναρχία του Ηνωμένου Βασιλείου
Κατηγορία:Βρετανίδες δούκισσες
Κατηγορία:Βρετανικοί βασιλικοί τίτλοι
Τασία Γλέζου

Η **Τασία Γλέζου** (το γένος Κουκά, Αθήνα,
1923 - 9 Σεπτεμβρίου 1980) ήταν Ελληνίδα αντιστασιακός. Υπήρξε σύζυγος του Μανώλη Γλέζου από το 1947 μέχρι το τέλος της ζωής της και μαζί απέκτησαν δύο παιδιά, το Νίκο και τη Μαρία.
Η καταγωγή της ήταν από τη Μύκονο. 

## Αντιστασιακή δράση
Κατά τη διάρκεια της Γερμανικής Κατοχής οργανώθηκε στο ΕΑΜ νέων και υπήρξε σύνδεσμος του Κεντρικού Συμβουλίου της ΕΠΟΝ. Φοίτησε στο Νυχτερινό Γυμνάσιο την περίοδο 1946-51. Στη διάρκεια των περιόδων 1948-1954 και 1958-1962, όταν ο Μανώλη Γλέζος βρισκόταν στη φυλακή, η ίδια συμμετείχε στις δραστηριότητες της Π.Ε.Ο.Π.Ε.Φ (Πανελλήνια Ένωση Οικογενειών Πολιτικών Εξόριστων και Φυλακισμένων) από την αρχή της ίδρυσής της το Μάρτιο του 1950. 

Για ένα διάστημα της δεύτερης περιόδου υπήρξε και πρόεδρος του Αθηναϊκού τμήματος της Ένωσης. Στο πραξικόπημα της 21<sup>ης</sup> Απριλίου, συνελήφθη από την πρώτη μέρα και έμεινε κρατούμενη πρώτα στις Φυλακές Αλικαρνασσού (Ηράκλειο Κρήτης) και μετά στη Γυάρο, συνολικά για δυόμισι χρόνια. 

## Επαγγελματική δραστηριότητα
Μετά την αποφυλάκισή της εργάστηκε σαν μοδίστρα και στη συνέχεια συμμετείχε με το σύζυγό της στη διαχείριση του βιβλιοπωλείου ΒΕΓΑΣ (Αθήνα, Ιπποκράτους 4, 1972-1981).

Ο Μανώλης Γλέζος της αφιέρωσε την ποιητική συλλογή «Βίγλα Μνήμης» (1981).

## Παραπομπές


## Εξωτερικοί σύνδεσμοι - Πηγές
* Μια ζωή - θητεία στον αγώνα (Ιστορίες Αντίστασης) www.rizospastis.gr 
* O διανοούμενος Μανώλης Γλέζος και o εκδοτικός του οίκος «Βέγας» www.lifo.gr 

Κατηγορία:Έλληνες αντιστασιακοί
Πανελλήνιοι αγώνες σκοποβολής πήλινου στόχου 1934

Οι **Πανελλήνιοι αγώνες σκοποβολής πήλινου στόχου 1934** ή **Πανελλήνιοι αγώνες βολής κατά πήλινων δίσκων διά κυνηγετικού όπλου** ήταν η πρώτη διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της νεοϊδρυθείσας Σκοπευτικής και Κυνηγετικής Ομοσπονδίας Ελλάδος και οργανώθηκε από τον Κυνηγετικό Σύνδεσμο Αθηνών. Η διοργάνωση πραγματοποιήθηκε στο Εθνικό Σκοπευτήριο Υμηττού στις 20 Μαΐου του 1934. Συμμετείχαν 20 σκοπευτές. Πρωταθλητής στο τραπ 50 δίσκων αναδείχθηκε ο Πλάτων Πίτλιγκερ με 46 επιτυχίες και στο τραπ 20 δίσκων ο Θ. Σφήκας ή ο Ανδρεάδης με 19 επιτυχίες. Τους αγώνες παρακολούθησε πλήθος κόσμου καθώς και πολλοί επίσημοι. 

Η γιορτή της απονομής των επάθλων στους νικητές του τραπ 50 δίσκων έγινε στο περίπτερο του Κυνηγετικού Συνδέσμου Αθηνών την Κυριακή 27 Μαΐου. Στον πρωταθλητή Ελλάδος Πλάτων Πίτλιγκερ απονεμήθηκε χρυσό μετάλλιο, δίπλωμα και έπαθλο του Γενικού Επιτελείου του Στρατού, στο δεύτερο Σόλων Κριεζή αργυρό μετάλλιο, δίπλωμα και έπαθλο του Υπουργείου Παιδείας, στον τρίτο Ιωάννη Κούτση χάλκινο μετάλλιο, δίπλωμα και έπαθλο του Υπουργείου Παιδείας και στον τέταρτο Ν. Νικολαΐδη χάλκινο μετάλλιο και έπαθλο του Κυνηγετικού Συνδέσμου Αθηνών.

## Κάτοχοι μεταλλίων

## Αποτελέσματα
### Τραπ 50 δίσκων
Παρακάτω αναφέρονται οι τέσσερις πρώτοι αθλητές.

### Τραπ 20 δίσκων
Παρακάτω αναφέρονται οι τέσσερις πρώτοι αθλητές.

## Παραπομπές


1934
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1934
Επαρχία Λούντα Σουλ

Η **Λούντα Σουλ** () είναι επαρχία της Ανγκόλας. Έχει έκταση 77.637&nbsp;χλμ² και πληθυσμό 537.587 κατοίκους σύμφωνα με την απογραφή του 2014. Το Σαουρίμο είναι η πρωτεύουσα της επαρχίας.

## Γεωγραφία και κλίμα
Η επαρχία Λούντα Σουλ βρίσκεται στα ανατολικά της Ανγκόλας, και η πρωτεύουσα της Σαουρίμο, βρίσκεται 946 χιλιόμετρα οδικώς ανατολικά της πρωτεύουσας Λουάντα. Συνορεύει βόρεια με την επαρχία Λούντα Νόρτε, ανατολικά με τη Λαϊκή Δημοκρατία του Κονγκό, νότια με την επαρχία Μοξίκο και νοτιοδυτικά από την επαρχία Μπιέ και στα δυτικά με την επαρχία Μαλάνζε. Ο κύριος δρόμος από τη Λουάντα προς το Λουμπουμπάσι διασχίζει την επαρχία από δυτικά προς ανατολικά.

Η επαρχία κυριαρχείται από ξηρά σαβάνα. Μόνο στην κοιλάδα του ποταμού Κασάι υπάρχουν τμήματα τροπικού δάσους. Ο Κασάι σχηματίζει τα ανατολικά και νότια σύνορα της Λούντα Σουλ και είναι ο κύριος ποταμός της επαρχίας. Ο ποταμός Κουάνγκο είναι επίσης ένας σημαντικός ποταμός της επαρχίας. Το κλίμα της επαρχίας είναι κυρίως τροπικό.

## Δήμοι και κοινότητες
Η επαρχία Λούντα Σουλ περιέχει τις ακόλουθες κοινότητες (*comunas*), ταξινομημένες από τους αντίστοιχους δήμους τους:

* **Δήμος Κακόλο:** - Άλτο-Τσικάπα, **[[Κακόλο]]**, Κουκούμπι, Σασένγκε
* **Δήμος Ντάλα:** - Καζάγκε, Λούμα Κασάι, **[[Ντάλα (Ανγκόλα)|Ντάλα]]**
* **Δήμος Μουκόντα:** - Κασάι-Σουλ, **[[Μουκόντα]]**, Μουριέγκε, Τσιλουάγκε
* **Δήμος Σαουρίμο:** - Μόνα-Κιμπούντο, **[[Σαουρίμο]]**, Σόμπο

## Οικονομία και κοινωνικά ζητήματα
Οικονομικά η επαρχία κυριαρχείται από την καλλιέργεια φυστικιών, η οποία λειτουργεί κυρίως στην περιοχή του Σαουρίμο. Στα νότια της επαρχίας η παραγωγή αραβοσίτου είναι σημαντικός παράγοντας. Σε άλλα γεωργικά προϊόντα περιλαμβάνονται το ρύζι, η μανιόκα και τα δημητριακά. Η επαρχία είναι πλούσια σε διαμάντια, μαγγάνιο και σίδηρο τα οποία αποτελούν προϊόν εκμετάλλευσης. Το ορυχείο Κατόκα στην επαρχία Λούντα Σουλ είναι το τέταρτο μεγαλύτερο ορυχείο διαμαντιών στον κόσμο. Λόγω πολέμου στην περιοχή, κατά καιρούς η εξόρυξη έχει διακοπεί από επιθέσεις από την UNITA, ειδικά το 1999-2000. Την άνοιξη του 1999, η UNITA κατέστρεψε τη γέφυρα στον ποταμό Κασάι στη Μπιούλα, επηρεάζοντας τις μεταφορές στην περιοχή μεταξύ Λούντα Σουλ και Μοξίκο.

Όπως και σε πολλές άλλες περιοχές της Ανγκόλας, οι νάρκες ξηράς είναι ένα σοβαρό πρόβλημα. Από το 1995, περίπου 30 μεγάλες ή στρατηγικές γέφυρες και 58 δευτερεύουσες γέφυρες είχαν καταστραφεί στην επαρχία, σύμφωνα με τις εκθέσεις της Oxfam. Η «αναγκαστική επιστροφή και οι περιορισμοί στην ελεύθερη κυκλοφορία» από τους πολίτες έχουν σημειωθεί στην επαρχία και στις επαρχίες Χουάμπο και Κουάντο Κουμπάνγκο.

## Δημογραφικά στοιχεία
μικρογραφία|Εκκλησία στην επαρχία Λούντα Σουλ
Η προέλευση του πληθυσμού της επαρχίας ανήκει στις εθνοτικές ομάδες των Λούντα και Σόκουε, οι οποίες συνδέονται στενά ιστορικά. Συμμετέχουν κυρίως στη γεωργία. Υπάρχουν επίσης πολλοί μετανάστες από άλλα μέρη της χώρας, που εργάζονται για την Endiama ή ως ανεξάρτητοι ανθρακωρύχοι. Ο αγώνας μεταξύ των Λούντα και Σόκουε για την απόκτηση πλούτου από τη βιομηχανία διαμαντιών έχει αυξήσει την ένταση στην επαρχία.

## Παραπομπές


Λουντα Σουλ
Ευρωπαϊκό Πρωτάθλημα Στίβου Κ23 2021 – Άλμα εις τριπλούν γυναικών

Το **[[άλμα εις τριπλούν]] γυναικών** στο **[[Ευρωπαϊκό Πρωτάθλημα Στίβου Κ23 2021]]** πραγματοποιείται στις 8 με 9 Ιουλίου στο Στάδιο Καντριόργκ του Ταλίν της Εσθονίας.

## Ρεκόρ

## Παραπομπές

Άλμα εις τριπλούν γυναικών
Πανελλήνιοι αγώνες σκοποβολής πήλινου στόχου 2013

Οι **Πανελλήνιοι αγώνες σκοποβολής πήλινου στόχου 2013** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε στο Σκοπευτήριο Μαλακάσας στις 28 Σεπτεμβρίου και στις 6 Οκτωβρίου. Διεξήχθησαν 3 ατομικά αγωνίσματα, 2 ανδρών και 1 γυναικών, και συμμετείχαν 67 σκοπευτές. Πρωταθλητής στους άνδρες στο τραπ αναδείχθηκε ο Κωνσταντίνος Πατσίκας, στο διπλό τραπ ο Γεώργιος Κωτούλας, και στις γυναίκες πρωταθλήτρια η Ελένη Κυπριώτου. Παράλληλα διοργανώθηκε το πρωτάθλημα εφήβων με πρωταθλητή τον Παναγιώτη Ανδρεάκο του Α.Σ.Ο. Γυθείου.

Το Πανελλήνιο πρωτάθλημα σκιτ έλαβε χώρα στις 5 Οκτωβρίου. Διεξήχθησαν 2 ατομικά αγωνίσματα, 1 ανδρών και 1 γυναικών, και συμμετείχαν 38 σκοπευτές. Πρωταθλητής στους άνδρες στο σκιτ αναδείχθηκε ο Βασίλειος Τσακίρης και πρωταθλήτρια στις γυναίκες η Άρτεμις Κεφαλίδου. Παράλληλα διοργανώθηκε το πρωτάθλημα εφήβων με πρωταθλητή τον Χαράλαμπο Χαλκιαδάκη του ΣΚ.Σ. Βάρδα Χανίων.

## Κάτοχοι μεταλλίων
### Άνδρες

### Γυναίκες

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

### Διπλό τραπ
Παρακάτω αναφέρονται οι έξι πρώτοι αθλητές.

### Σκιτ
Παρακάτω αναφέρονται οι έξι πρώτοι αθλητές.

## Παραπομπές


2013
Κατηγορία:Σκοποβολή το 2013
Τζαμπαττίστα Βαρέσκο

Ο **Τζαμπαττίστα Βαρέσκο** (ιταλικά: *Giambattista Varescο*, Τρέντο, 26 Νοεμβρίου 1735 - Σάλτσμπουργκ, 25 Αυγούστου 1805) ήταν Ιταλός ιερέας, μουσικός, ποιητής και (ίσως ο πιο γνωστός) λιμπρετίστας του Βόλφγκανγκ Αμαντέους Μότσαρτ. Το όνομά του εμφανίζεται και με αυτούς τους τρόπους: **Τζιαμπαττίστα**, **Τζιανμπαττίστα**, **Τζιοβάνι Μπαττίστα** και **Τζιρόλαμο Τζιοβάνι Μπαττίστα**. Μερικές φορές αναφέρεται με τον ιταλικό τίτλο *Abate* ή τον γαλλικό *Abbé* (Αββάς) που χρησιμοποιούνται και οι δύο για τους ιερείς.

## Βιογραφία
### Ζωή και έργο
μικρογραφία|260x260px|Το λιμπρέτο της όπερας ''Ιδομενέας'' (1781)
Ο Βαρέσκο γεννήθηκε στο Τρέντο, στις 26 Νοεμβρίου 1735. Ο πατέρας του, Τζουζέπε Λορέντζο Βαρέσκο, λέγεται ότι ήταν μουσικός του καθεδρικού ναού της πόλης. Τίποτα δεν είναι γνωστό για την εκπαίδευση του, αλλά είναι πιθανό ότι φοίτησε σε κάποιο κολέγιο Ιησουιτών και στην συνέχεια ακολούθησε την ιερατική του καριέρα. Το 1766 προσλήφθηκε από τον πρίγκηπα - αρχιεπίσκοπο Σιγισμούνδο φον Στράτενμπαχ ως ιερέας της ενορίας στην αυλή του στο Σάλτσμπουργκ. Η θέση αυτή προοριζόταν για μουσικά προικισμένους ευεργέτες, γεγονός που ταιριάζει με το ότι ο Βαρέσκο ασχολήθηκε ως μουσικός. Λεπτομέρεις των μουσικών του δραστηριοτήτων δεν είναι γνωστές προς το παρόν, αλλά υπάρχουν στοιχεία, ότι ο Βαρέσκο κληρονόμησε δύο βιολιά, μια βιόλα και μια βιόλα ντ' αμόρε.                                                                                                                            

### Συνεργασία με τον Μότσαρτ
Ο Μότσαρτ έλαβε την παραγγελία για την πρώτη του σοβαρή όπερα, τον ''Ιδομενέα'', από τον Κάρολο Θεόδωρο το 1780 για ένα καρναβάλι στο Μοναχό. Στην αρχή ο Λέοπολντ Μότσαρτ μεσολάβησε για τον γιο του, στον Βαρέσκο τις αλλαγές και τα λάθη, που έπρεπε να λάβει υπόψη του στο λιμπρέτο. Ο Βαρέσκο εκτέλεσε πιστά τις απαιτήσεις του συνθέτη - αν και με γκρίνια - μέχρι το τέλος της συνεργασίας τους, παρ' ότι επέμενε να δημοσιευτεί το λιμπρέτο στο αρχικό του κείμενο. Όπου ο Βαρέσκο παρέκκλινε από το γαλλικό πρωτότυπο στο λιμπρέτο, συμπλήρωνε το νηφάλιο υλικό με μοτίβα από την αρχαία γραμματεία από Όμηρο έως Σοφοκλή, δείχνοντας έτσι τη βαθιά ανθρωπιστική του παιδεία.

Η πρώτη συνεργασία του Βαρέσκο με τον Μότσαρτ, είχε λάβει χώρα ήδη από το 1775, καθώς ο Βαρέσκο διασκεύασε το λιμπρέτο του *Βασιλιά βοσκού* (*ΙΙ re pastore*) του Πιέτρο Μεταστάζιο για την ομώνυμη όπερα του Μότσαρτ (Κ.208). Επίσης ο Βαρέσκο έγραψε το λιμπρέτο για την ημιτελή όπερα μπούφα του Μότσαρτ *[[Η χήνα του Καΐρου|Η χήνα από το Κάιρο]]*, για την όπερα *Ανδρομέδα και Περσέας* (*Andromeda e Perseo*, 1787) του Μάικλ Χάυντν και μια καντάτα για την ενθρόνιση του Φερδινάνδου Γ΄ το 1804, η οποία μελοποιήθηκε από τρεις μουσικούς στο Σάλτσμπουργκ.

### Τελευταία χρόνια
Ο Βαρέσκο έζησε σε ταπεινές, αν όχι φτωχικές συνθήκες, αφήνοντας, έπειτα από τον θάνατο του, στις 25 Αυγούστου 1805, χρέη 640 φλωρινιών.

## Παραπομπές


Κατηγορία:Ιταλοί ποιητές
Κατηγορία:Ιταλοί μουσικοί
Κατηγορία:Ρωμαιοκαθολικοί ιερείς
Κατηγορία:Ιταλοί λιμπρετίστες
Κατηγορία:Ιταλοί συγγραφείς
Google Scholar

Η **Google Scholar** είναι ελεύθερα προσβάσιμη μηχανή αναζήτησης ιστού που εντοπίζει το πλήρες κείμενο ή τα μεταδεδομένα των ακαδημαϊκών δημοσιεύσεων που έχουν υλοποιηθεί σε μία εκτεταμένη σειρά επιστημονικών και τεχνικών εκδόσεων, σε παγκόσμια κλίμακα. Η βάση αυτή αφορά δημοσιεύσεις που έχουν γίνει αποκλειστικά με χρήση της αγγλικής γλώσσας. 

## Πρώτη κυκλοφορία
Καθότι κυκλοφόρησε ως beta το Νοέμβριο 2004, η βάση δεδομένων Google Scholar περιλαμβάνει τα πιο έγκριτα σε ανοιχτή σύνδεση επιστημονικά περιοδικά και βιβλία, πρακτικά συνεδρίων, διδακτορικές και μεταπτυχιακές διατριβές όπως και διπλωματικές εργασίες, προδημοσιεύσεις, περιλήψεις, τεχνικές εκθέσεις, και άλλη ακαδημαϊκή βιβλιογραφία, συμπεριλαμβανομένων και των διπλωμάτων ευρεσιτεχνίας  

## Όγκος δεδομένων
Παρόλο που η ίδια η πολυεθνική εταιρεία Google δεν δημοσιεύει το μέγεθος της βάσης δεδομένων του *Μελετητή* -Google Scholar-, οι καταχωρημένοι επιστήμονες και ερευνητές που περιλαμβάνονται στη βάση, έχουν δημοσιεύσει περίπου 389 εκατομμύρια έγγραφα *(documents)*, συμπεριλαμβανομένων επιστημονικών άρθρων, παραθέσεων και διπλωμάτων ευρεσιτεχνίας, καθιστώντας την έτσι, ως τη μεγαλύτερη ακαδημαϊκή μηχανή αναζήτησης στον κόσμο τον Ιανουάριο του 2018. Προηγουμένως, το μέγεθος της βάσης αυτής είχε εκτιμηθεί σε 160 εκατομμύρια δημοσιεύσεων (οποιασδήποτε μορφής), τον Μάιο του 2014. 

Μια παλαιότερη στατιστική εκτίμηση που δημοσιεύτηκε στο έγκριτο περιοδικό *Plos One*, χρησιμοποιώντας μια ειδική μεθοδολογία, υπολόγισε περίπου ότι το 80-90% όλων αυτών των άρθρων είχαν ήδη δημοσιευθεί στην Αγγλική γλώσσα, ήτοι, με εκτίμηση περίπου στα 100 εκατομμύρια. 

Η βιβλιοθήκη του Πανεπιστημίου του Μίσιγκαν και άλλες βιβλιοθήκες πανεπιστημίων, των οποίων τις συλλογές σκανάρισε η βάση δεδομένων Google Scholar βοήθησαν στη νέα δημιουργία της ψηφιακής βιβλιοθήκης HathiTrust.

## Επικρίσεις
Η Google Scholar έχει επικριθεί για το ότι δεν ελέγχει πλήρως όλα τα επιστημονικά περιοδικά και ότι συμπεριλαμβάνει περιοδικά ανοιχτής πρόσβασης, αθέμιτου και *αρπακτικού* ανταγωνισμού (γνωστά με τον αγγλικό όρο, *predatory journals*) στο ευρετήριό της.

## Παραπομπές

 

Κατηγορία:Βάσεις δεδομένων
Κατηγορία:Google
Κατηγορία:Επιστημονικά περιοδικά
Μπερζνίκι

Το **Μπερζνίκι** (πολωνικά: *Berżniki*, λιθουανικά: *Beržininkai*) είναι χωριό στη διοικητική περιφέρεια της Γκμίνα Σέινι, εντός του Πόβιατ Σέινι στο Βοεβοδάτο Ποντλάσκιε της βορειοανατολικής Πολωνίας, κοντά στα σύνορα με τη Λιθουανία. Βρίσκεται περίπου 7 χιλιόμετρα νοτιοανατολικά του Σέινι και 109 χιλιόμετρα βόρεια της πρωτεύουσας του βοεβοδάτου, Μπιαουίστοκ.

Το χωριό έχει πληθυσμό 320 κατοίκων.

## Ιστορία
αριστερά|μικρογραφία| Παλιό εκκλησάκι στο Μπερζνίκι
Το Μπερζνίκι έλαβε προνόμια πόλης από τη Βασίλισσα της Πολωνίας Μπόνα Σφόρτσα το 1551. Έχασε τα προνόμια πόλης μετά το 1810. Το 1827 είχε πληθυσμό 464 κατοίκων και στα τέλη του 19ου αιώνα είχε πληθυσμό 729 κατοίκων.

Κατά τη διάρκεια της γερμανικής κατοχής (Β΄ Παγκόσμιος Πόλεμος), οι Γερμανοί συνέλαβαν τον ντόπιο Πολωνό εφημέριο Γιούζεφ Σλεντζίνσκι τον Απρίλιο του 1940 και στη συνέχεια τον φυλάκισαν στο Σουβάουκι και ακολούθως στα στρατόπεδα συγκέντρωσης Σόλνταου και Ζάξενχαουζεν. Πέθανε αφού ξυλοκοπήθηκε από τους Γερμανούς στο Ζάξενχαουζεν τον Αύγουστο του 1940 (βλ. *[[Ναζιστικά εγκλήματα κατά του πολωνικού έθνους]]*). Έργα τέχνης και ζωτικά αρχεία κλάπηκαν από τους Γερμανούς από την τοπική εκκλησία και μεταφέρθηκαν στο Κένινγκσμπεργκ.

## Παραπομπές


Κατηγορία:Χωριά της Πολωνίας
Κατηγορία:Βοεβοδάτο Μπιαουίστοκ (1919-1939)
Σύνορα της Πολωνίας

[δεξιά|μικρογραφία|300x300εσ| Παλαιά και νέα σύνορα της Πολωνίας, 1945 (το [Κρέσι με γκρι χρώμα)]]
δεξιά|μικρογραφία|300x300εσ| Σύνορα της Πολωνίας με το μήκος τους
[δεξιά|μικρογραφία|300x300εσ| [Νόιβαρπερ Ζι (Neuwarper See, πολωνικά: Jezioro Nowowarpieńskie), μια λίμνη που χωρίζεται από τα σύνορα μεταξύ Πολωνίας και Γερμανίας]]
Τα **σύνορα της Πολωνίας** έχουν μήκος 3.511 χλμ ή 3.582 χλμ. Οι γειτονικές χώρες είναι η Γερμανία στα δυτικά, η Τσεχία και η Σλοβακία στα νότια, η Ουκρανία και η Λευκορωσία στα ανατολικά και η Λιθουανία και το ρωσικό Όμπλαστ του Καλίνινγκραντ στα βορειοανατολικά. Στα βόρεια, η Πολωνία συνορεύει με τη Βαλτική Θάλασσα.

Κατανομή των συνόρων ανά οντότητα:

# Σύνορα Πολωνίας-Τσεχίας: 796 χλμ ή 790 χλμ
# Σύνορα Πολωνίας-Σλοβακίας: 541 χλμ ή 539 χλμ
# Σύνορα Ουκρανίας-Πολωνίας: 535 χλμ ή 529 χλμ
# Σύνορα Γερμανίας-Πολωνίας: 467 χλμ
# Σύνορα Λευκορωσίας-Πολωνίας: 418 χλμ ή 416 χλμ
# Σύνορα Πολωνίας-Ρωσίας (Όμπλαστ του Καλίνινγκραντ): 210 χλμ
# Σύνορα Λιθουανίας-Πολωνίας: 104 χλμ ή 103 χλμ
# θαλάσσια (Βαλτική Θάλασσα): 440 χλμ ή 528 χλμ

Η ακτογραμμή της Πολωνίας έχει μήκος 770 χιλιομέτρων.

## Ιστορία
Τα σύνορα της σύγχρονης Πολωνίας καθορίστηκαν μετά τον Δεύτερο Παγκόσμιο Πόλεμο και την ίδρυση της Λαϊκής Δημοκρατίας της Πολωνίας. Συμφωνήθηκαν στον τομέα του διεθνούς δικαίου με τη Συμφωνία της Γιάλτας της 11ης Φεβρουαρίου 1945 και τη Συμφωνία του Πότσνταμ της 2ης Αυγούστου 1945. Αυτές οι συμφωνίες καθόρισαν γενικά την πορεία των συνόρων, χωρίς να τις αναφέρουν λεπτομερώς. Οι προδιαγραφές τους και, στη συνέχεια, η οριοθέτηση τους έπρεπε να εξομαλυνθούν σε διμερείς συμφωνίες μεταξύ των ενδιαφερομένων κρατών.

## Σημαντικές διέλευσης συνόρων
Μετά την ένταξη της Πολωνίας στην Ευρωπαϊκή Ένωση το 2004, οι συνοριακές διαβάσεις με κράτη της ΕΕ (Γερμανία, Τσεχία, Σλοβακία και Λιθουανία) έγιναν περιττές. Η υποδομή παραμένει σε ισχύ, αλλά η συστηματική χρήση και οι έλεγχοι δεν επιτρέπονται πλέον από τη Συμφωνία Σένγκεν.

### Πρώην
**με τη Γερμανία**

# Σφινοούιστσε
# Κοουμπασκόβο
# Κόστσιν ναντ Όντρον
# Σφιέτσκο
# Γκούμπιν
# Ολσίνα
# Ζγκοζέλετς

**με την Τσεχία**

# Σκλάρσκα Πορέμπα
# Κουντόβα-Ζντρούι
# Χαουούπκι
# Τσέσιν

**με τη Σλοβακία**

# Χίζνε
# Γουίσα Πολάνα
# Γιούργκουφ
# Μπαρβίνεκ

**με τη Λιθουανία**

# Ογκροντνίκι
# Μπουντζίσκο

Ιστορικά, η Πολωνία είχε επίσης σύνορα (και διέλευση συνόρων) με πρώην χώρες ή με χώρες που δεν έχουν πλέον κοινά σύνορα με την Πολωνία:

* πρώην χώρες: Τσεχοσλοβακία, Σοβιετική Ένωση, Ανατολική Γερμανία
* χώρες που κάποτε είχαν κοινά σύνορα με την Πολωνία: Ρουμανία, Ουγγαρία, Λετονία

### Τρέχοντα
**με την Ουκρανία**

# Κορτσόβα

**με τη Λευκορωσία**

# Γκρόντνο

**με τη Ρωσία**

# Γκζεχότκι

## Δείτε επίσης

* Εδαφική εξέλιξη της Πολωνίας
* Γεωγραφία της Πολωνίας

## Παραπομπές
Εξόρυξη κειμένου

Η **εξόρυξη κειμένου** (αγγλικά: text mining) είναι η διαδικασία με την οποία υψηλής ποιότητας πληροφορίες εξάγονται από κείμενα με τη χρήση πληροφοριακών συστημάτων. Πιο συγκεκριμένα, αφορά στον εντοπισμό και την αυτόματη εξαγωγή νέων, άγνωστων μέχρι πρότινος πληροφοριών από διάφορους γραπτούς πόρους, όπως ιστότοπους, βιβλία, μηνύματα ηλεκτρονικού ταχυδρομείου, κριτικές και άρθρα.

Η τεχνολογία εξόρυξης κειμένου χρησιμοποιείται ευρέως σε κυβερνητικές, ερευνητικές και επιχειρηματικές εφαρμογές, όπως, σε εφαρμογές εθνικής ασφάλειας, στην οργάνωση μη δομημένων δεδομένων, στην ανάλυση συναισθήματος. Η εμφάνιση εξατομικευμένων διαφημίσεων στο διαδίκτυο, βασίζεται επίσης στην τεχνολογία εξόρυξης κειμένου.

Μέθοδοι και λογισμικό εξόρυξης κειμένου ερευνάται και αναπτύσσεται από μεγάλες εταιρείες, συμπεριλαμβανομένων των IBM και της Microsoft, για την περαιτέρω αυτοματοποίηση των διαδικασιών εξόρυξης και ανάλυσης.
## Παραπομπές


Κατηγορία:Κείμενο
Κατηγορία:Επεξεργασία φυσικής γλώσσας
Κατηγορία:Υπολογιστική γλωσσολογία
Διώρυγα Κωνσταντινούπολης

thumb|250px|Σχεδιασμένη πορεία της διώρυγας

H **Διώρυγα της Κωνσταντινούπολης** (τουρκικά: Kanal İstanbul) είναι έργο για την τεχνητή υδάτινη οδό, η οποία σχεδιάζεται από την Τουρκία στην Ανατολική Θράκη, συνδέοντας τη Μαύρη Θάλασσα με τη Θάλασσα του Μαρμαρά, και επομένως με τις θάλασσες του Αιγαίου και της Μεσογείου. H Διώρυγα της Κωνσταντινούπολης αν επιτευχθεί θα διχοτομήσει την τρέχουσα ευρωπαϊκή πλευρά της Κωνσταντινούπολης και έτσι θα αποτελέσει ένα νησί μεταξύ της Ασίας και της Ευρώπης (το νησί θα έχει ακτογραμμή με τη Μαύρη Θάλασσα, τη Θάλασσα του Μαρμαρά, τη νέα διώρυγα και τον Βόσπορο). Η νέα πλωτή οδός θα παρακάμψει τον σημερινό Βόσπορο.

Η διώρυγα στοχεύει στην ελαχιστοποίηση της ναυτιλιακής κίνησης στο Βόσπορο. Προβλέπεται να έχει χωρητικότητα 160 πλοίων διέλευσης την ημέρα - παρόμοια με τον τρέχοντα όγκο κυκλοφορίας μέσω του Βοσπόρου, όπου η κυκλοφοριακή συμφόρηση αφήνει τα πλοία να περιμένουν στην ουρά για μέρες για να περάσουν από το στενό. Ορισμένοι αναλυτές έχουν υποθέσει ότι ο κύριος λόγος για την κατασκευή της διώρυγας είναι η παράκαμψη της Συνθήκης του Μοντρέ, η οποία περιορίζει τον αριθμό και την ποσότητα των πολεμικών πλοίων από δυνάμεις εκτός της Μαύρης Θαλάσσης που θα μπορούσαν να εισέλθουν στη θάλασσα μέσω του Βοσπόρου, καθώς και να απαγορεύσουν τα διόδια στην κυκλοφορία διαβαίνοντάς την. Τον Ιανουάριο του 2018, ο Τούρκος πρωθυπουργός Μπιναλί Γιλντιρίμ ανακοίνωσε ότι η Διώρυγα της Κωνσταντινούπολης δεν θα υπόκειται στη Συνθήκη του Μοντρέ.

Το έργο της Διώρυγας της Κωνσταντινούπολης περιλαμβάνει επίσης την κατασκευή λιμένων (έναν μεγάλο τερματικό σταθμό εμπορευματοκιβωτίων στη Μαύρη Θάλασσα, κοντά στο αεροδρόμιο της Κωνσταντινούπολης), κέντρα υλικοτεχνικής υποστήριξης και τεχνητά νησιά που θα ενσωματωθούν στη διώρυγα, καθώς και την κατασκευή νέων περιοχών αντισεισμικών κατοικιών κατά μήκος της διώρυγας. Τα τεχνητά νησιά σχεδιάζονται να χτιστούν χρησιμοποιώντας το χώμα που σκάφτηκε για τη διώρυγα. Τα έργα μεταφορών που θα ενσωματωθούν στο έργο της διώρυγας περιλαμβάνουν το τρένο υψηλής ταχύτητας Χάλκαλη-Καπικούλε, το τρένο TCDD, το μετρό Γενικαπί-Σεφάκιοϊ-Μπεϋλίκντουζου και Μαχμούτμπεϋ-Εσενγιούρτ στην Κωνσταντινούπολη και τη διέλευση αυτοκινητόδρομου D-100, τον αυτοκινητόδρομο Τεμ και τον Αυτοκινητόδρομο Σαζλιμπόσνα. Η χρηματοδότηση της διώρυγας αναμένεται να γίνει μέσω ενός μοντέλου κατασκευής-λειτουργίας-μεταφοράς, αλλά θα μπορούσε επίσης να χρηματοδοτηθεί μέσω συμπράξεων δημόσιου-ιδιωτικού τομέα. Η κυβέρνηση αναμένει να αποφέρει έσοδα 8 δισεκατομμυρίων δολαρίων ετησίως από τη Διώρυγα της Κωνσταντινούπολης, χάρη εν μέρει σε χρέωση εξυπηρέτησης για τη διέλευση. Κριτικοί, όπως ο Δρ. Μπόραταβ, αμφισβήτησαν αυτόν τον αριθμό και δήλωσαν ότι τα καθαρά έσοδα θα μπορούσαν να είναι αρνητικά. Άλλες επικρίσεις περιλαμβάνουν την ανάγκη διοίκησης πόρων για την εστίαση στην ετοιμότητα σεισμού και την αντιμετώπιση οικονομικών θεμάτων, και πιθανές αρνητικές περιβαλλοντικές επιπτώσεις.

## Παραπομπές


Κατηγορία:Επαρχία Κωνσταντινούπολης
Έξυπνη πόλη

Μια **έξυπνη πόλη** (αγγλικά: smart city) είναι ο τόπος όπου τα παραδοσιακά δίκτυα και οι υπηρεσίες γίνονται πιο αποτελεσματικά με τη χρήση ψηφιακών λύσεων προς όφελος των κατοίκων και των επιχειρήσεων της. Μια έξυπνη πόλη υπερβαίνει τη χρήση ψηφιακών τεχνολογιών για καλύτερη χρήση πόρων και λιγότερες εκπομπές. Σημαίνει εξυπνότερα δίκτυα αστικών μεταφορών, αναβαθμισμένες παροχές ύδρευσης και διάθεσης αποβλήτων και πιο αποτελεσματικούς τρόπους φωτισμού και θέρμανσης κτιρίων. Σημαίνει επίσης μια πιο διαδραστική και ανταποκρινόμενη διοίκηση της πόλης, ασφαλέστερους δημόσιους χώρους και κάλυψη των αναγκών του γηράσκοντος πληθυσμού. Ενδεικτικά παραδείγματα έξυπνων πόλεων στην Ευρωπαϊκή Ένωση είναι η Κοπεγχάγη, το Ελσίνκι, το Άμστερνταμ, το Παρίσι, η Βιέννη και η Στοκχόλμη. Στην Ελλάδα παρατηρείται μία τάση στον τομέα των έξυπνων πόλεων, με μεμονωμένες πόλεις να έχουν διακρίσεις και σε διεθνές επίπεδο. Παραδείγματα έξυπνων πόλεων είναι τα Τρίκαλα,  η Λάρισα,το Ηράκλειο, η Θεσσαλονίκη, τα Ιωάννινα, η Βέροια και η Κοζάνη.

Ο δείκτης Smart City Index του Institute for Management Development αξιολογεί και κατατάσσει περισσότερες από 100 έξυπνες πόλεις από όλο τον κόσμο.

## Πηγές

* Which are the leading smart cities in Europe, tomorrow.city, Ανάκτηση στις 9 Ιουλίου 2021
* Παναγιωτοπούλου, Μ., Στρατηγέα, Α. και Σωμαράκης, Γ., Έξυπνες Πόλεις και Βιώσιμη Αστική Ανάπτυξη – Παραδείγματα από τη Μεσογειακή και την Ελληνική Εμπειρία, (Ελληνικό τμήμα της Ευρωπαϊκής και Διεθνούς Εταιρείας Περιφερειακής Επιστήμης, 12o επιστημονικό συνέδριο «Αστική και Περιφερειακή Ανάπτυξη: σύγχρονες προκλήσεις», 2014) 

## Εξωτερικοί σύνδεσμοι

* Smart city index, imd.org
* www.e-trikala.gr
* 
* www.ioannina.gr
* www.veria.gr
* www.kozanh.gr

## Παραπομπές


Κατηγορία:Οικονομική ανάπτυξη
Κατηγορία:Πόλη
Δομημένα δεδομένα

Τα **δομημένα δεδομένα** (αγγλικά: structured data) είναι τα δεδομένα, τα οποία είναι οργανωμένα σε τέτοια μορφή, ώστε είναι εύκολο να χρησιμοποιηθούν από μία βάση δεδομένων ή από άλλη τεχνολογία. Ενδεικτικά παραδείγματα δομημένων δεδομένων είναι οι λίστες ονομάτων, τηλεφωνικών αριθμών, ιστορικού αγορών κλπ καθώς και τα αρχεία Excel. Το χαρακτηριστικό των δομημένων δεδομένων είναι ότι είναι εύκολο να επεξεργαστούν. Η ευκολία επεξεργασίας τους, όπως και η ευκολία συγκέντρωσης και ανάλυσης τους, αποτελούν τα κύρια πλεονεκτήματα των δομημένων δεδομένων.

Δομημένα δεδομένα συλλέγονται και αναλύονται από οργανισμούς, με σκοπό την αποκόμιση επιχειρηματικών οφελών. Συγκεκριμένα, από την ανάλυση δομημένων δεδομένων μπορούν να εξαχθούν χρήσιμα συμπεράσματα και δεδομένα για τους οργανισμούς, οι οποίοι μπορούν στη συνέχεια να τα χρησιμοποιήσουν για να βελτιστοποιήσουν και να αυτοματοποιήσουν υπάρχουσες διαδικασίες.

## Δείτε επίσης

* Αδόμητα δεδομένα

## Πηγές

* Ξανθοπούλου, M.,*[http://dspace.lib.uom.gr/handle/2159/24559 Μεγάλα δεδομένα προερχόμενα από κοινωνικά δίκτυα (επεξεργασία με hadoop mapReduce)]*. (Διπλωματική εργασία-Πανεπιστήμιο Μακεδονίας, 2020)
* What Is Structured Data?  *www.cognizant.com*. Ανακτήθηκε στις 9 Ιουλίου 2021

## Παραπομπές


Κατηγορία:Δεδομένα
Μη δομημένα δεδομένα

Τα **μη δομημένα δεδομένα** ή **αδόμητα δεδομένα** (αγγλικά: unstructured data) είναι δεδομένα τα οποία, σε αντίθεση με τα δομημένα δεδομένα, δε συμμορφώνονται με ένα προκαθορισμένο μοντέλο δεδομένων. Ενδεικτικά παραδείγματα μη δομημένων δεδομένων αποτελούν τα κείμενα μεγάλου όγκου ή κείμενα σε μη επεξεργάσιμη μορφή, εικόνες, ήχοι, βίντεο καθώς και το περιεχόμενο μέσων κοινωνικής δικτύωσης. 

Το βασικό μειονέκτημα των μη δομημένων δεδομένων είναι πως δεν μπορούν να επεξεργαστούν από τις «παραδοσιακές» βάσεις δεδομένων, όμως πολλές νέες τεχνολογίες έχουν αυξήσει την ικανότητα αποθήκευσης και επεξεργασίας τους. Το πλεονέκτημά τους είναι ότι η επεξεργασία τους μπορεί να προσφέρει πολύτιμη γνώση.

## Πηγές
* Ξανθοπούλου, M.,*[http://dspace.lib.uom.gr/handle/2159/24559 Μεγάλα δεδομένα προερχόμενα από κοινωνικά δίκτυα (επεξεργασία με hadoop mapReduce)]*. (Διπλωματική εργασία-Πανεπιστήμιο Μακεδονίας, 2020)
* Unstructured Data , www.cognizant.com, Ανακτήθηκε στις 10 Ιουλίου 2021

## Εξωτερικοί σύνδεσμοι

* How Unstructured Data Analysis Can Lead to Healthier Patient Behavior , www.cognizant.com, (2019), Ανακτήθηκε στις 10 Ιουλίου 2021

## Δείτε επίσης
* Δομημένα δεδομένα

Κατηγορία:Δεδομένα
Κατηγορία:Διοίκηση πόρων πληροφορικής
Ακρωτήρι Εύβοιας

Το **Ακρωτήρι** είναι μικρός παραθαλάσσιος οικισμός στην Περιφερειακή Ενότητα Εύβοιας με υψόμετρο 6 μέτρα.

## Γενικά στοιχεία
Το Ακρωτήρι βρίσκεται στο νότιο άκρο της Εύβοιας και στα ανατολικά παράλια του όρμου Καρύστου. Απέχει 126 χλμ. ΝΑ. από την Χαλκίδα και περίπου 7 χλμ. ΝΑ. από την Κάρυστο (έδρα του δήμου). Είναι γνωστός για την αμμώδη παραλία της Αγίας Ειρήνης και έχει μήκος περίπου 80 μέτρα. Η ονομασία της οφείλεται στο ομώνυμο εκκλησάκι στην κορυφή του λόφου, που είναι επάνω από την παραλία. Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε τοπικό διαμέρισμα Αετού του δήμου Καρύστου. Σύμφωνα με το πρόγραμμα ''Καλλικράτης'', μαζί με τον Αετό, το Μετόχι και τον Μπούρο αποτελούν  την τοπική κοινότητα Αετού της δημοτικής ενότητας Kαρύστου που υπάγεται στο Δήμο Καρύστου και σύμφωνα με την απογραφή του 2011 έχει 6 μόνιμους κατοίκους.

## Πληθυσμός

## Παραπομπές


## Πηγές
* eetaa.gr

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Δούκισσα του Εδιμβούργου

Η **Δούκισσα του Εδιμβούργου** (Γαελικά: *Ban-diùc Dhùn Èideann*) είναι ο κύριος τίτλος ευγένειας που κατέχει η σύζυγος του δούκα του Εδιμβούργου. Το Δουκάτο του Εδιμβούργου πήρε το όνομα από την πόλη του Εδιμβούργου της Σκωτίας. Υπήρξαν τέσσερις Δούκισσες του Εδιμβούργου από τη δημιουργία του τίτλου.

Μετά την ανάληψη του θρόνου του Ηνωμένου Βασιλείου από τον Κάρολο Γ΄ το 2022, το Δουκάτο του Εδιμβούργου και ο τίτλος Δούκας και Δούκισσα του Εδιμβούργου, απονεμήθηκαν το 2023 στον Πρίγκιπα Εδουάρδο και την σύζυγό του Σοφία.

## Δούκισσες του Εδιμβούργου
### Πρώτη δημιουργία, 1736
:επίσης: *Μαρκησία της Νήσου της Έλι, Κόμισσα του Έλθαμ, Υποκόμισσα του Λόνσεστον, Βαρώνη του Σνόουντον*
*Αυγούστα της Σαξονίας-Γόθας (1736-1751)

### Δεύτερη δημιουργία, 1874
:επίσης: *Κόμισσα του Όλστερ, Κόμισσα του Κεντ*
*Μαρία Αλεξάνδροβνα της Ρωσίας (1874-1893)

### Τρίτη δημιουργία, 1947
:επίσης: *Κόμισσα του Μέριονεθ, Βαρώνη Γκρίνουιτς*
*Ελισάβετ του Ηνωμένου Βασιλείου (1947-2021)
*Καμίλα Σαντ (2021-2022)

### Τέταρτη δημιουργία, 1947
:επίσης: *Κόμισσα του Ουέσσεξ, Κόμισσα του Φόρφαρ, Υποκόμισσα του Σέβερν*
*Σοφία Ρις-Τζόουνς (2023-σήμερα)

## Παραπομπές

Κατηγορία:Μοναρχία του Ηνωμένου Βασιλείου
Κατηγορία:Βρετανίδες δούκισσες
Κατηγορία:Βρετανικοί βασιλικοί τίτλοι
Κατηγορία:Σκωτσέζικοι βασιλικοί τίτλοι
Βαρελλαίοι Εύβοιας

Οι **Βαρελλαίοι** ή **Βαρελαίοι** είναι μικρός οικισμός στην Περιφερειακή Ενότητα Εύβοιας.

## Γενικά στοιχεία
Οι Βαρελλαίοι βρίσκονται προς τα νότια και ανατολικά της Εύβοιας, σε υψόμετρο 204 μέτρα ενώ απέχουν περίπου 31 χλμ. Β.-ΒΑ. από την Κάρυστο (έδρα δήμου), 29 χλμ. Β. από το Μαρμάρι και 112 χλμ. ΝΑ. από την Χαλκίδα. Βορειοανατολικά του χωριού είναι η ομώνυμη παραλία σε μικρό ορμίσκο με βαθιά νερά και βορειότερα η παραλία Χάρακας. Αναφέρονται επίσημα, μετά την ενσωμάτωση της Εύβοιας, το 1845 στο ΦΕΚ 32Α - 08/12/1845 ως *Βαρελαίοι* να προσαρτώνται στον τότε δήμο Καρύστου. Σύμφωνα με το πρόγραμμα ''Καλλικράτης'', μαζί με το Βατήσι, το Καλογέρι, το Ριζοβούνι και τους Στουππαίους αποτελούν την τοπική κοινότητα Στουππαίων που υπάγεται στη δημοτική ενότητα Μαρμαρίου του Δήμου Καρύστου και σύμφωνα με την απογραφή του 2011 έχει 13 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Καλογέρι Εύβοιας

Το **Καλογέρι** είναι μικρός ημιορεινός οικισμός στην Περιφερειακή Ενότητα Εύβοιας σε υψόμετρο 280 μέτρα. Βρίσκεται στα νότια της Εύβοιας βορειοδυτικά από την Κάρυστο (έδρα δήμου) και 106 χλμ. νοτιοανατολικά από την Χαλκίδα, ανάμεσα στο Βατήσι (Ν.) και τον Φηγιά (Β.) Αναφέρεται επίσημα για πρώτη φορά ως ξεχωριστός οικισμός να απογράφεται στον τότε Τοπικό Διαμέρισμα Στουππαίων του δήμου Μαρμαρίου. Σύμφωνα με το πρόγραμμα ''Καλλικράτης'', μαζί με το Βατήσι, τους Βαρελλαίους, το Ριζοβούνι  και τους Στουππαίους αποτελούν την τοπική κοινότητα Στουππαίων που υπάγεται στη δημοτική ενότητα Μαρμαρίου του Δήμου Καρύστου και σύμφωνα με την απογραφή του 2011 έχει 17 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Ανάλυση συναισθήματος

**Ανάλυση συναισθήματος** (αγγλικά: *sentiment analysis*, SA) είναι η τεχνική εντοπισμού και επεξεργασίας των συναισθημάτων χρηστών πάνω σε συγκεκριμένα θέματα. Συγκριτικά με την τεχνική εξόρυξης γνώμης, η τεχνική ανάλυσης συναισθήματος είναι πιο ευρεία και πιο σύνθετη, γιατί έχει ως στόχο την αναγνώριση αισθημάτων. Αυτό προϋποθέτει βαθύτερη κατανόηση των κειμένων, τόσο που πολλές φορές ξεπερνάει τις δυνατότητες της τεχνικής επεξεργασίας φυσικής γλώσσας που χρησιμοποιεί ως εργαλείο.

Οι ανάλυση συναισθήματος έχει ευρεία εφαρμογή και χρησιμότητα στο ερευνητικό πεδίο, καθώς και στον ιδιωτικό και στο δημόσιο τομέα για την παροχή αναπληροφόρησης από τους χρήστες.

## Δείτε επίσης
* Εξόρυξη γνώμης
* Πληθοπορισμός
* Επεξεργασία φυσικής γλώσσας

## Πηγές
* Cambria, E. et al., New Avenues in opinion mining and sentiment analysis, IEEE Intelligent Systems ( Volume: 28, Issue: 2, March-April 2013), doi: 10.1109/MIS.2013.30

Κατηγορία:Επεξεργασία φυσικής γλώσσας
Κατηγορία:Μέσα κοινωνικής δικτύωσης
Βράχος Εύβοιας

Ο **Βράχος** είναι πολύ μικρός ημιορεινός οικισμός στην Περιφερειακή Ενότητα Εύβοιας ο οποίος βρίσκεται προς στους βόρειους πρόποδες του όρους Όχη σε υψόμετρο 390 μέτρα. Απέχει 36 χλμ. Β.-ΒΑ. από την Κάρυστο (έδρα δήμου) και 141 χλμ. ΝΑ. από την Χαλκίδα. Αναφέρεται επίσημα για πρώτη φορά με την ονομασία *Τζωναίοι* ως ξεχωριστός οικισμός το 1920 να απογράφεται στην τότε κοινότητα Καλλιανού ενώ το 1954 με το ΦΕΚ 188Α - 19/08/1954 μετονομάστηκε σε Βράχος. Σύμφωνα με το πρόγραμμα ''Καλλικράτης'', μαζί με τον Καλλιανό, τους Λενοσσαίους, το Αγαθό το Καλέργο και τη Σώτειρα αποτελούν την τοπική κοινότητα Καλλιανού υπάγεται στη δημοτική ενότητα Μαρμαρίου του Δήμου Καρύστου και σύμφωνα με την απογραφή του 2011 έχει 5 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Πανελλήνιοι αγώνες σκοποβολής πήλινου στόχου 1933

Οι **Πανελλήνιοι αγώνες σκοποβολής πήλινου στόχου 1933** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Το 1933 προκηρύχθηκαν από τον ΣΕΓΑΣ το **Κυνηγετικό πρωτάθλημα της Ελλάδας** και οι **Πανελλήνιοι κυνηγετικοί - σκοπευτικοί αγώνες**. Το Κυνηγετικό πρωτάθλημα της Ελλάδας πραγματοποιήθηκε στο Σκοπευτήριο Ψυχικού στις 9 Απριλίου του 1933. Το πρόγραμμα περιελάμβανε το αγώνισμα του τραπ 100 δίσκων με κατώτατο όριο τις 95 επιτυχίες. Πρωταθλητής αναδείχθηκε ο Αντώνιος Ράλλης του Κυνηγετικού Συνδέσμου Αθηνών με 98 επιτυχίες, ο οποίος σημείωσε νέο πανελλήνιο ρεκόρ. Στον Αντώνιο Ράλλη απονεμήθηκε πολύτιμο κύπελλο αθλοθετηθέν από τον Α. Σταθάτο. Στον δεύτερο και στον τρίτο απονεμήθηκαν μετάλλια και διπλώματα από τον ΣΕΓΑΣ.

Οι Πανελλήνιοι κυνηγετικοί - σκοπευτικοί αγώνες έλαβαν χώρα στο Εθνικό Σκοπευτήριο Υμηττού στις 2 Απριλίου. Παρά τη μικρή συμμετοχή σκοπευτών, μόλις 8, η προσέλευση των θεατών ήταν πολύ μεγάλη. Το πρόγραμμα περιελάμβανε το αγώνισμα του τραπ 50 δίσκων και το αγώνισμα του τραπ 30 δίσκων. Στο αγώνισμα του τραπ 30 δίσκων συμμετείχαν αθλητές που δεν είχαν κερδίσει πρώτη, δεύτερη και τρίτη θέση σε επίσημους αγώνες του 1932 (Πανελλήνιους, Πρωτάθλημα και Παμπειραϊκούς) (μή βραβευθέντων). Τελικά, το αγώνισμα του τραπ 50 δίσκων διεξήχθη με δύο δίσκους. Πρωταθλητής στο αγώνισμα αυτό αναδείχθηκε ο Αντώνιος Ράλλης. Στους τρεις πρώτους νικητές απονεμήθηκαν διπλώματα και μετάλλια από τον ΣΕΓΑΣ.

## Κάτοχοι μεταλλίων

## Παραπομπές


1933
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1933
Κινητή διακυβέρνηση

Η **κινητή διακυβέρνηση** ή **διακυβέρνηση κινητής τηλεφωνίας** (αγγλικά: mobile government ή  mGovernment) αποτελεί υποκατηγορία της ηλεκτρονικής διακυβέρνησης και αναφέρεται στη δυνατότητα παροχή υπηρεσιών δημόσιας διοίκησης στους πολίτες με τη χρήση κινητών συσκευών (κινητών τηλεφώνων, tablet) και με τη χρήση ασύρματου δικτύου σύνδεσης στο διαδίκτυο.

Ένα παράδειγμα εφαρμογής κινητής διακυβέρνησης είναι η αποστολή μαζικών ειδοποίησης σε εγγεγραμμένους πολίτες μέσω  SMS, σε περίπτωση έκτακτης ανάγκης. 

Το κυριότερο πλεονέκτημα των εφαρμογών της κινητής διακυβέρνησης είναι ότι απευθύνεται σε πολύ μεγαλύτερο αριθμό πολιτών, συγκριτικά με τις εφαρμογές που απαιτούν τη χρήση ηλεκτρονικού υπολογιστή και σταθερού δικτύου σύνδεσης.

## Πηγές

* Χαρισμιάδου, Α., Αξιολόγηση υπηρεσιών στις κινητές συσκευές: εστίαση σε θέματα κινητής διακυβέρνησης, (Διπλωματική εργασία - Πανεπιστήμιο Μακεδονίας, 2015)
*Γενική Γραμματεία Πολιτικής Προστασίας

## Εξωτερικοί σύνδεσμοι

* Mobile Government Consortium Int. &#x2014; Resources on Mobile Government
Κατηγορία:Δημόσια Διοίκηση
Κατηγορία:Πολιτική και τεχνολογία
Κατηγορία:Ηλεκτρονική διακυβέρνηση
Ορφεναδρίνη

Η **ορφεναδρίνη** (αγγλ. *orphenadrine*) είναι χημική δραστική ένωση, που πωλείται με πολλές φαρμακευτικές επωνυμίες παγκοσμίως, και αποτελεί ένα αντιχολινεργικό φάρμακο της κατηγορίας των αντιισταμινικών με βάση την αιθανολαμίνη. Χημικώς, σχετίζεται στενά με τη διφαινυδραμίνη. 

Χρησιμοποιείται για τη θεραπεία του μυϊκού πόνου, και επίσης για να βοηθήσει στη νόσο του Πάρκινσον, σήμερα ωστόσο, έχει αντικατασταθεί σε μεγάλο βαθμό από νέας γενιάς φάρμακα. Αυτή η χημική δραστική ουσία θεωρείται ως *dirty drug (βρώμικο φάρμακο)* λόγω του πολλαπλού μηχανισμού δράσης της σε διαφορετικές βιοχημικές οδούς και αναπτύχθηκε για πρώτη φορά τη δεκαετία του 1940.

## Ιατρική χρήση
Η ορφεναδρίνη χρησιμοποιείται για την ανακούφιση του πόνου που προκαλείται από μυϊκό τραυματισμό, όπως π.χ. θλαύση, διάστρεμμα, σε συνδυασμό με ξεκούραση και φυσικοθεραπεία. Έρευνα του 2004 κατέδειξε ότι η ορφεναδρίνη είναι αποτελεσματική για τον οξύ πόνο στη σπονδυλική στήλη ή στον αυχένα, αλλά δεν έδειξε επαρκή δεδομένα για να αποδείξει τη σχετική αποτελεσματικότητα του φαρμάκου, σε σύγκριση με άλλα φάρμακα που δοκιμάστηκαν στη μελέτη.

Η ορφεναδρίνη και άλλα μυοχαλαρωτικά φάρμακα χρησιμοποιούνται -μερικές φορές- για τη θεραπεία του πόνου που προκύπτει από τη ρευματοειδή αρθρίτιδα, αλλά δεν υπάρχουν αποδείξεις ότι είναι αποτελεσματικά για τη ριζική θεραπεία αυτής.

## Παρενέργειες
Η ορφεναδρίνη έχει τις παρενέργειες των άλλων κοινών αντιισταμινικών. Συχνές ανεπιθύμητες ενέργειες περιλαμβάνουν: ξηροστομία, ζάλη, υπνηλία, δυσκοιλιότητα, κατακράτηση ούρων, θολή όραση και κεφαλαλγία.

Άτομα με γλαύκωμα και πεπτικά προβλήματα όπως πεπτικά έλκη ή απόφραξη του εντέρου ή διαταραχές του σφιγκτήρα ή με προβλήματα ουροδόχου κύστης ή μυασθένεια Gravis, δεν πρέπει να λαμβάνουν αυτό το φάρμακο.

## Συνδυαστική θεραπεία
Η ορφαναδρίνη θεραπευτικά χορηγείται -συχνά- σε συνδυασμό με ασπιρίνη, ή παρακεταμόλη / ακεταμινοφαίνη, ιβουπροφαίνη, καφεΐνη ή κωδεΐνη. Τα φάρμακα ***Norflex*** και ***Norgesic*** είναι συνθέσεις του κιτρικού άλατος της ορφαναδρίνης και το φάρμακο *Disipal* είναι το υδροχλωρικό άλας της εν λόγω δραστικής ουσίας.

## Παραπομπές

 
Κατηγορία:Μυοχαλαρωτικά
Κατηγορία:Αναλγητικά
Λακέμπα

Η **Λακέμπα** είναι νησί του αρχιπελάγους Λάου των Φίτζι. Η επαρχιακή πρωτεύουσα της επαρχίας Λάου βρίσκεται στο νησί. Το νησί είναι το δέκατο μεγαλύτερο στα Φίτζι, με έκταση 59,5 τετραγωνικά χιλιόμετρα. Είναι νησί εύφορο και με άφθονα νερά και περιβάλλεται από δρόμο 29 χιλιομέτρων. Έχει πληθυσμό περίπου 2.100 κατοίκους σε οκτώ χωριά, το σημαντικότερο από τα οποία είναι η πρωτεύουσα Τούμπου που βρίσκεται στα νότια του νησιού.

## Γεωγραφία
Η Λακέμπα έχει ακανόνιστο οβάλ σχήμα και έχει μήκος περίπου 9 χιλιόμετρα και πλάτος 8 χιλιόμετρα, ενώ οριοθετείται από μια συνολική ακτογραμμή 32 χιλιομέτρων. Το νησί, το οποίο έχει μέγιστο υψόμετρο 219 μέτρα, έχει πυρήνα ανδεσιτικού ηφαιστειακού βράχου της Μειόκαινου εποχής, με κοραλλιογενή βράχο γύρω του. Γυμνά ασβεστολιθικά πετρώματα, σχηματίζουν καρστ και, ιδιαίτερα στις βόρειες και βορειοδυτικές ακτές, γκρεμούς ύψους έως 76 μέτρα. Η συνολική έκταση που καταλαμβάνεται από τον γυμνό ασβεστόλιθο είναι περίπου το 4% της συνολικής επιφάνειας της Λακέμπα. Ένα πρόγραμμα αναδάσωσης έχει αναλάβει τη δεντροφύτευση των λόφων της Λακέμπα (οι οποίοι στο παρελθόν είχαν αποψιλωθεί) με πεύκα της Καραϊβικής (Pinus caribea).

Το κλίμα της Λακέμπα είναι γενικά υγρό, με πιο υγρό καλοκαίρι και ξηρότερο χειμώνα. Η μέση ετήσια βροχόπτωση είναι περίπου πάνω από 2.000 χιλιοστά όπως μετριέται στο Τούμπου, αλλά η μέση μηνιαία βροχόπτωση τους χειμερινούς μήνες, Ιούνιο, Ιούλιο και Αύγουστο, είναι μόνο περίπου 80 χιλιοστά, και μπορεί να υπάρχουν μεγάλες διαφορές στις βροχοπτώσεις μεταξύ ετών.

Το χωριό Νασακαλάου φημίζεται για τα σπήλαια του, το πιο διάσημο είναι το σπήλαιο Όσο Ναμπουκέτε, επίσης γνωστό ως σπήλαιο των εγκύων γυναικών. Σύμφωνα με τον μύθο, μια γυναίκα που προσπαθεί να κρύψει την εγκυμοσύνη της δεν θα μπορεί να βγει από το στόμα του σπηλαίου. Παραδίπλα είναι το σπήλαιο Κάρα Μπούλου, που κάποτε χρησίμευε ως φυλακή σε περιόδους φυλετικών πολέμων. Ένα τρίτο σπήλαιο, το Κόρο νι Βόνο, κάποτε χρησιμοποιήθηκε ως τόπος εξορίας για ασθενείς με φυματίωση, οι οποίοι αφέθηκαν εκεί να πεθάνουν. Άλλα αξιοσημείωτα σπηήλαια είναι το σπήλαιο Τούμπου, που ενδιαφέρει τους γεωλόγους και το Κάρα νι Πούκα, όπου έχουν βρεθεί πολλά υπολείμματα εξαφανισμένων πουλιών.

## Παραπομπές


Κατηγορία:Νησιά των Φίτζι
Βανούα Μπαλάβου

thumb|Παραλία στο Βανούα Μπαλάβου.
Το **Βανούα Μπαλάβου** είναι το τρίτο μεγαλύτερο νησί του αρχιπελάγους Λάου των Φίτζι και το κύριο νησί του συμπλέγματος των νησιών του Βορείου Λάου. 

Αυτό το κοραλλιογενές και ηφαιστειογενές νησί έχει έκταση 57 τετραγωνικά χιλιόμετρα. Το μέγιστο υψόμετρό του είναι 283 μέτρα. Το νησί χαρακτηρίζεται από απότομους γκρεμούς, με εύφορο ηφαιστειακό έδαφος. Έχει άφθονα νερά και διαθέτει θερμές πηγές. Υπάρχει ένα εκτεταμένο σύστημα υφάλων, συμπεριλαμβανομένων των μικρών νησιών της Κιλακίλα, γνωστά και ως Κόλπος των Νησιών. Το κύριο χωριό του νησιού είναι η Λομαλόμα. Το Βανούα Μπαλάβου διαθέτει αεροδιάδρομο, ταχυδρομείο στο λιμάνι της Λομαλόμα και ένα μικρό νοσοκομείο.

## Παραπομπές


## Εξωτερικοί σύνδεσμοι
* 

Κατηγορία:Νησιά των Φίτζι
Πανελλήνιοι αγώνες σκοποβολής πήλινου στόχου 1932

Οι **Πανελλήνιοι αγώνες σκοποβολής πήλινου στόχου 1932** ή **Πανελλήνιοι κυνηγετικοί αγώνες** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Η διοργάνωση πραγματοποιήθηκε στο Εθνικό Σκοπευτήριο Υμηττού στις 29 Μαΐου και στο Σκοπευτήριο Ψυχικού στις 5 Ιουνίου του 1932. Στις 29 Μαΐου η συμμετοχή των σκοπευτών ήταν πολύ μικρή. Αρχικά το πρόγραμμα θα περιελάμβανε το αγώνισμα του τραπ 70 δίσκων, του τραπ 30 δίσκων και του τραπ 15 διπλών δίσκων. Στο αγώνισμα του τραπ 30 δίσκων θα συμμετείχαν αθλητές που δεν είχαν κερδίσει πρώτη, δεύτερη και τρίτη θέση σε επίσημους αγώνες (μή βραβευθέντων). Τελικά πραγματοποιήθηκε το τραπ 25 δίσκων (μή βραβευθέντων) και το αγώνισμα του τραπ 15 διπλών δίσκων δεν έγινε. Δυσάρεστο ήταν το γεγονός ότι αντί για 100 πήλινους δίσκους διεξήχθη το αγώνισμα των 50 δίσκων. Πρωταθλητής στο τραπ 50 δίσκων αναδείχθηκε ο Αντώνιος Ράλλης του Κυνηγετικού Συνδέσμου Αθηνών με 48 επιτυχίες και στο τραπ 25 δίσκων ο Ξενάκης του Συνδέσμου Ελλήνων Σκοπευτών με 19 επιτυχίες. Οι αγώνες της 5ης Ιουνίου σημείωσαν μεγάλη επιτυχία ενώπιον πλήθος κόσμου και των δυο φύλων. Στους νικητές απονεμήθηκαν διάφορα βραβεία και έπαθλα.

## Κάτοχοι μεταλλίων

1Ο Αντώνιος Ράλλης κέρδισε τον Γ. Μπάρλο στα μπαράζ.

## Αποτελέσματα
### Τραπ 50 δίσκων
Παρακάτω αναφέρονται οι τέσσερις πρώτοι αθλητές.

### Τραπ 25 δίσκων
Παρακάτω αναφέρονται οι τέσσερις πρώτοι αθλητές.

## Παραπομπές


1932
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1932
Χάνια Καρύστου Εύβοιας

Τα **Χάνια** Καρύστου ή Παραδεισίου είναι ημιορεινός οικισμός στην Περιφερειακή Ενότητα Εύβοιας σε υψόμετρο 180 μέτρων, ο οποίος βρίσκεται στα νότια της Εύβοιας σε απόσταση 7 χιλιόμετρα βορειοανατολικά από το Μαρμάρι, 16 χιλιόμετρα βορειοδυτικά από την Κάρυστο (έδρα δήμου) και 114 βορειοδυτικά νοτιοανατολικά από την Χαλκίδα. Αναφέρεται επίσημα για πρώτη φορά ως ξεχωριστός οικισμός το 1961 να απογράφεται στην τότε κοινότητα Παραδεισίου ενώ συνενώθηκε και ο καταργούμενος οικισμός Κισσός. Σύμφωνα με το πρόγραμμα ''Καλλικράτης'', μαζί με το Παραδείσι και τον Αλέξη αποτελούν την τοπική κοινότητα Παραδεισίου που υπάγεται στη δημοτική ενότητα Μαρμαρίου του Δήμου Καρύστου και σύμφωνα με την απογραφή του 2011 έχει 35 κατοίκους.

## Σημείωση
Στην Εύβοια και το δήμο Κύμης - Αλιβερίου υπάρχει ο συνώνυμος οικισμός Χάνια.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Δημόσια διαβούλευση

μικρογραφία|Δημόσια διαβούλευση σχετικά με την πολεοδομία (urban planning) στο Ελσίνκι της Φινλανδίας, το 2015.
Η **δημόσια διαβούλευση** είναι η διαδικασία κατά την οποία ζητείται η συμβολή των πολιτών σε θέματα που τους αφορούν.  Η δημόσια διαβούλευση υποστηρίζεται από τις πρωτοβουλίες για την ανοικτή και συνεργατική διακυβέρνηση και κύριοι στόχοι της είναι η διαφάνεια και η αποτελεσματικότητα στη διαμόρφωση πολιτικών. Στις περισσότερες περιπτώσεις η δημόσια διαβούλευση υποστηρίζεται από ηλεκτρονικά μέσα και αναφέρεται ως ηλεκτρονική δημόσια διαβούλευση ή ηλεκτρονική διαβούλευση.

Σύμφωνα με τον Κανονισμό της Βουλής των Ελλήνων, είναι απαραίτητη η δημόσια διαβούλευση των νομοσχεδίων πριν την κατάθεσή τους προς ψήφιση από τη Βουλή.

 

## Δείτε επίσης
* Ανοικτή διακυβέρνηση
* Συμμετοχική διακυβέρνηση

## Πηγές

* Βουλή των Ελλήνων, Νομοθετικό Έργο, Ανακτήθηκε στις 11 Ιουλίου 2021

## Εξωτερικοί σύνδεσμοι

* Πλατφόρμα ηλεκτρονικής διαβούλευσης
* Δημόσιες διαβουλεύσεις και άλλες δραστηριότητες διαβούλευσης στην Ευρωπαϊκή Ένωση
* Open Government Partnership
*OECD, Background Document on Public Consultation

Κατηγορία:Δημόσια πολιτική